Paqartësitë ligjore dhe të burgosurit në Guantanamo
Nga 149 të burgosur që po mbahen në Guantanamo, 38 janë klasifikuar si "të ndaluar me kohë të pacaktuar".
Kanë kaluar më shumë se 12 vjet, që kur administrata e presidentit George W. Bush ri-hapi dyert e qendrës së paraburgimit në Gjirin e Guantanamos në Kubë. Gati 800 të burgosur janë vendosur atje që nga fillimi i luftës globale kundër terrorizmit. Grupet e të drejtave të njeriut thonë se arrestimet janë të paligjshme, por qeveria amerikane thotë se ato janë të nevojshme, megjithë premtimet e presidentit Obama për mbylljen e burgut. Gjithshka filloi në vitin 2002, katër muaj pas sulmeve terroriste të 11 shtatorit, që çuan në luftën kundër terrorizmit të udhëhequr nga Shtetet e Bashkuara. Të arrestuarit ishin të gjithë myslimanë, disa prej tyre vetëm 18 vjeç. Nga të 149 personat që ende janë në burg, 38 janë klasifikuar si "të ndaluar për një kohë të pacaktuar". Nicholas Rostow është një ish-këshilltar i lartë i qeverisë amerikane i cili ka shërbyer si ndihmës i posaçëm i presidentëve Ronald Reagan dhe George HW Bush. Më 1949, Konventat e Gjenevës krijuan rregullat e luftës, duke i dhënë të drejta ushtarëve nga vendet nënshkruese, të cilët kapen në fushën e betejës. Cully Stimson është analist i çështjeve ligjore në Fondacionin Heritage. Shtetet e Bashkuara i trajtojnë këta të arrestuar si rob lufte, në kuptimin që ata do të kthehen në vendin e tyre kur të përfundojë lufta kundër terrorizmit. Fundi i luftës kundër terrorizmit nuk është i afërt. Dhe në këtë pikë gjërat u ndërlikuan thotë zoti Stimson. Ndërsa qeveria amerikane ka në plan të mbajë disa të burgosur të Guantanamos për një kohë të pacaktuar, për të burgosurit e tjerë mundësitë janë të kufizuara. Presidenti Obama gjashtë vjet më parë tha se do të mbyllte burgun e Guantanamos. Ai ende nuk e ka realizuar këtë premtim, dhe duke marrë parasysh shkëmbimin më të fundit të ushtarit amerikan me talebanët, është bërë edhe më e vështirë të parashikohet data e mbylljes së burgut në Guantanamo.